KUANTITATIF+-+B3


 * METODOLOGI**

3.1 Pengenalan

Kajian ini adalah bersifat deskriptif dan menggunakan kaedah tinjauan yang mana skopnya lebih luas dan menyeluruh. Ia juga direka bentuk untuk melihat sejauhmanakah tahap kecekapan guru-guru dalam ** teknologi maklumat guru-guru di sebuah sekolah menengah kluster di Petaling Utama.**

Kajian ini melibatkan penggunaan soal selidik yang merangkimu lima fasa. Fasa pertama meliputi proses mereka bentuk item soal selidik. Fasa kedua melibatkan pengesahan item soal selidik yang merupakan instrumen yang akan digunakan untuk mengutip data. Ini diikuti fasa ketiga, iaitu kajian rintis yang akan dijalankan untuk melihat kebolehpercayaan dan kesesuaian instrumen dalam sistem persekolahan negara kita. Fasa keempat pula ialah mentadbir soal selidik ke atas semua responden dan fasa terakhir merupakan penganalisaan data untuk mendapatkan keputusan dan seterusnya membuat kesimpulan khususnya bagi soalan kajian pertama dan kedua. Kajian diteruskan dengan bahagian kedua dengan menjalankan pemerhatian dan temubual ke atas responden terpilih. Bahagian ini digunakan untuk mendapatkan maklumat lebih terperinci dan mendalam khususnya untuk menjawab soalan kajian ketiga dan keempat.

3.2 Persampelan

Soal selidik akan ditadbir ke atas ** ??? ** responden yang dipilih daripada sebuah sekolah kluster di dalam Daerah Petaling Utama. Sekolah berkenaan dipilih berdasarkan jarak dan lokasi sekolah dan lain-lain faktor untuk memudahkan pengkaji menjalankan kajian. Responden merupakan guru yang mengajar pelbagai matapelajaran Komposisi jantina responden ditetapkan seboleh-bolehnya seimbang iaitu ** ??? ** guru lelaki dan** ??? ** guru perempuan. Begitu juga dari sudut pecahan bangsa, pengkaji akan mengambil langkah-langkah perlu untuk memastikan semua bangsa Melayu. Cina, India terlibat dalam kajian ini. Semua responden dalam kajian ini merupakan guru terlatih yang mendapat latihan perguruan secara formal sama ada di peringkat maktab ataupun universiti.

3.3 Instrumen Kajian Instrumen soal selidik dalam kajian ini diubah suai oleh pengkaji berpandukan kepada beberapa kajian yang pernah dibuat oleh pengkaji terdahulu (Giam, 2002; Mahaya 2003; Zainon, 2003). Responden diminta menjawab soal selidik yang dibahagikan kepada tiga bahagian iaitu Bahagian A dan B. Bahagian A untuk mendapatkan maklumat diri responden, Bahagian B untuk melihat tahap kecekapan respondan dalam kemahiran teknologi maklumat (Skala Likert 5-poin). 3.4 Kajian Rintis Menurut Borg & Gail, (1993) dalam Mahaya, (2003) kajian rintis perlu dilaksanakan untuk mendapatkan maklumat-maklumat awal tentang kesahan dan kebolehpercayaan instrumen yang digunakan. Hashim Othman, (1989) dalam Zainon, (2003) pula menegaskan, secara khususnya kajian rintis bertujuan untuk mamastikan setiap perkataan yang digunakan dalam soal selidik mempunyai maksud yang jelas dan maklumat-maklumat juga lengkap untuk dijadikan alat kajian. Oleh itu dalam kajian ini, satu kajian rintis akan dijalankan untuk mempastikan sesesuaian dan kejelasan soalan yang dibentuk dari segi arahan, penggunaan perkataan, struktur ayat dan lain-lain bahagian dalam soal selidik. Kajian rintis ini bagaimanapun hanya dilaksanakan untuk bahagian pertama kajian iaitu bahagian yang melibatkan soal selidik sahaja. Soal selidik ini ditadbir ke atas 15 responden di sekolah-sekolah dalam Daerah Petaling Jaya. Responden yang terlibat adalah berlainan dengan responden dalam kajian sebenar. Kajian rintis dilaksanakan demi memperbaiki item-item di dalam soal selidik yang mungkin kurang jelas atau kurang tepat. Di samping itu, kebolehpercayaan dan kesahan item-item akan dianalisis untuk memberikan gambaran tentang keberkesanannya dalam menguji aspek-aspek tertentu. Aspek-aspek ini diterangkan dalam Bahagian 3.5 di bawah. Berpandukan analisis dapatan kajian rintis, pengkaji mencari aspek-aspek yang akan diperhatikan semasa pemerhatian dan mengolah serta menstrukturkan soalan-soalan yang akan diutarakan sewaktu temubual ke atas responden terpilih dalam bahagian kedua kajian ini.

3.5 Prosedur Pentadbiran dan Pengumpulan Data

Selepas mendapat kebenaran daripada pihak-pihak yang berkenaan, ** ??? **set soal selidik akan ditadbirkan ke atas ** ??? ** responden seperti yang dinyatakan dalam Bahagian 3.2 sebelum ini. Responden diberi jaminan bahawa semua maklumat diri dan maklum balas mereka adalah sulit. Memandangkan jumlah responden tidak ramai, pengkaji sendiri akan mentadbirkan semua soal selidik berkenaan dan pengkaji akan sentiasa berada di kawasan berhampiran jika responden menghadapi sebarang masalah semasa melengkapkan soal selidik berkenaan. Walaupun tiada had masa ditetapkan, namun pengkaji menjangkakan responden akan mengambil masa tidak lebih daripada satu jam untuk melengkapkan soal selidik. Soal selidik yang telah dilengkapkan akan dikutip pada hari yang sama untuk dikumpul dan dianalisis. Jumlah keseluruhan masa yang akan diambil untuk mentadbirkan semua soal selidik ditetapkan tidak lebih daripada satu minggu.

3.6 Analisis Data Data yang diperolehi daripada soal selidik dikodkan dan dianalisa menggunakan Pakej SPSS Versi 12 for Windows. (Norusis, M. J., 2000). Data deskriptif akan dianalisis dengan menggunakan statistik deskriptif seperti frekuensi, peratusan, min dan sisihan piawai.